تورکیه-‌ده سون 24 ساعات عرضینده داها 22 نفر یئنی نوع کروناویروس‌دان (کووید-19) دونیاسینی دییشیب.
بو باره‌ده تورکیه-‌نین ساغلیق ناظیری فخرالدین قوجا اؤز توییتر صحیفه‌سینده بیلدیریب.
ناظیر بیلدیریب کی، کروناویروس‌دان اؤلن‌لرین عمومی سایی 4 مین 927 نفره چاتیب.
اونون سؤزلرینه گؤره، اؤلکه‌ده 1248 یئنی یولوخما حالی قئیده آلینیب، یولوخان‌لارین عمومی سایی 186 مین 493 نفره چاتیب.
ناظیر علاوه ائدیب کی، اؤلکه‌ده کروناویروس‌دان ساغالان‌لارین عمومی سایی سون گونده 1312 نفر اولماقلا 158 مین 828 نفر تشکیل ائدیر.
سون گون عرضینده کروناویروسلا باغلی 41 مین 112 تست آپاریلیب.
